'n Wereld staan verwonderd | Seegogga se Bloggie
← nog musiek vir middernag
Kersfeespresent, Kerskaartjie en Kerswense →
'n Wereld staan verwonderd
Posted on Desember 16, 2013 by seegogga
Dit was 'n naweek van verwondering- vir my, vir die hele wereld, maar snaaks genoeg nie vir baie Afrikaanse Suid Afrikaners nie. Hoekom nie? Vra ek myself af? Is hulle te vasgevang in hulle foutiewe indoktrinasie tydens hulle grootwordjare? Of is hulle maar net nie groot genoeg nie?
Een van die wysste manne op die aarde het gesterf, en sy uitlatings sal lank onthou word- en veral ook sy nalatenskap. 10 uit 10 vir die SAUK wat op so 'n mooi wyse die geskiedenis van Suid Afrika en ook die geskiedenis van hierdie groot man vasgevat en aan ons vertoon het. Ek verstaan nou mooi hoekom Nelson Mandela, maar ook FW De Klerk albei so die Nobelprys vir vrede verdien het. En ek voel oneindig trots en selfs weer patrioties. Ons het 'n pragtige land, 'n spesiale land, en ek hoop die huidige regering het geluister na Nelson Mandela se boodskap wat so deur die TV beklemtoon is.
En al is ek dan nou laat agter 3, bring ek hulde. More sal ek weer aangaan met die lewe.
Vir die van julle wat die feeverhaal van sy lewe wil sien, gaan soek op Youtube. Dit is daar. Ook die verhaal van Suid Afrika.
Hier is 'n paar van sy kwotasies, 'n hele paar bladsye lank.
En hier is Johnie Clegg met die groot man wat saam op die verhoog verskyn. Ek weet net nie of die Franse in die gehoor geweet het wie werklik daar voor hulle staan nie!
This entry was posted in feeverhale en ander stories, Los opdrifsels. Bookmark the permalink.
8 Responses to 'n Wereld staan verwonderd
Desember 16, 2013 om 7:36 nm
Jy weet daai gevoel as jy net nog een laaste slukkie uit die blik kondensmelk vat? En dan nog n héél laaste sluk? En besef dit was nou net mooi bietjie verby genoeg? Daai gevoel ja…
Desember 16, 2013 om 7:40 nm
Iy moes natuurlik die blikkie kondensmelk betyds neergesit het, ne! Moenie nou vir my die skuld gee as jy nie so lekker voel nie.( Toemaar, ons almal maak soms daai foutjie)
Desember 16, 2013 om 8:02 nm
Maar wie kan nou neersit as daar nog in is? Nee, jong, sus was mos onkapabel, en as jy in die hospitaal lê en dan paar dae by die huis met toegeplakte oog, is radio en TV mos al wat jy hoor en kan hoor… En dan wil jy net nog die een hoor…
Desember 16, 2013 om 8:07 nm
mmm dis erg as jy so onkapabel is! Ek verneem darem 'n nuuskierigheidjie hier by die onkapabelheid ook, ne. Ek hoop jy is nou al ten volle op die been en dat jy 'n lekker gesonde Kersfees en Nuwe Jaar gaan he. Ek is nou besig om jou helde ding te lees
Desember 16, 2013 om 10:08 nm
Ek is piekfyn dankie!
Desember 16, 2013 om 10:54 nm
bly te hoor. Hoop jy sien sommer dubbelsterk
Desember 16, 2013 om 8:03 nm
Nee wat, ek was een van daais wat gesukkel het… Nie soseer dat ek dink Nelson Mandela was nie 'n besondere mens nie – hoewel hy foute gehad en foute gemaak het soos enige ander mens. Dis die net nie KLAARkry nie, wat my ondergekry het. En dieselle ou stories uit dieselle ou (lieg) bekke. Nog is het einde niet. Vervlaks!